**Խոսե դե Խեսուս Կալդերոն Ֆրիաս** (իսպ.՝ José de Jesus Calderón Frias, օգոստոսի 14, 1985(1985-08-14), Պանամա, Պանամա), պանամացի ֆուտբոլիստ, «Չորիլո» ակումբի և Պանամայի ազգային հավաքականի դարպասապահ։ 2018 թվականի աշխարհի առաջնության մասնակից։

Առումբային կարիերա
------------------

Խոսեն իր պրոֆեսիոնալ կարիերան սկսել է «Սան Ֆրանցիսկո» ակումբում, որի կազմում դարձել է երկրի չեմպիոն։ Հաղթական մրցաշրջանից հետո Խոսեն տեղափոխվել է «Չորիլո» ակումբ, բայց մրցաշրջանի ավարտին տեղափոխվել է «Չեպո», որտեղ սկսել էր զբաղվել ֆուտբոլով։ Խոսեն արագ ընդգրկվել է թիմի հիմնական կազմում և երեք մրցաշրջան շարունակ խաղացել գրեթե առանց փոխարինման։ 2010 թվականին նա տեղափոխվել է «Արաբե Ունիդո» ակումբ։ Օգոստոսի 1-ին՝ «Տաուրո» ակումբի դեմ խաղի ժամանակ նա կատարել է իր նորամուտը նոր ակումբի կազմում։ Նույն թվականին նա երկրորդ անգամ հաղթել է երկրի առաջնությունում։

2011 թվականին Խոսեն վերադարձել է «Չեպո»՝ հարազատ ակումբում խաղալով երկու մրցաշրջան։ 2013 թվականի սկզբին նա տեղափոխվել է Գվատեմալայի «Էրեդիա Խագուարես դե Պետեն»։ Հունվարի 20-ին կայացած «Դեպորտիվո Մարկենսե» ակումբի դեմ խաղում Կալդերոնը կատարել է իր նորամուտը Նասիոնալ լիգայում։ Երկու մրցաշրջանի արդյունքում Խոսեն թիմի հետ նվաճել է արծաթե մեդալ։

2014 թվականի ամռանը Կալդերոնը տեղափոխվել է «Դեպորտիվո Կատեպեկու»։ Հուլիսի 20-ին կայացած «Դեպորտիվո Մարկենսե» ակումբի դեմ խաղում Խոսեն կատարել է իր նորամուտը նոր ակումբում։ Մրցաշրջանի արդյունքում թիմը դուրս է մնացել, իսկ Կալդերոնը հայտարարել է, որ հեռանում է ակումբից։

2015 թվականի ամռանը Խոսեն պայմանագիր է կնքել Հոնդուրասի Պուերտո Կորտես քաղաքի «Պլատենսե» ակումբի հետ։ Օգոստոսի 24-ին կայացած «Մոտագուայի» դեմ խաղում Խոսեն կատարել է իր նորամուտը Հոնդուրասի առաջնությունում։ Երկու մրցաշրջան ակումբի կազմում խաղալուց հետո Խոսեն տեղափոխվել է կոլումբիական «Ռեալ Կարտախենա»։ 2017 թվականի փետրվարի 21-ին կայացած «Դեպորտես Կինդիո» ակումբի դեմ խաղում նա կատարել է իր նորամուտը Կոլումբիայի Պրիմերա Բ-ում։ Նույն թվականի ամռանը Խոսեն տեղափոխվել է «Մարաֆոն»։ Օգոստոսի 6-ին կայացած «Վիդա» ակումբի դեմ խաղում նա կատարել է իր նորամուտն ակումբի կազմում։ 2018 թվականի հունվարին՝ մի քանի տարի արտասահմանում անցկացնելուց հետո, Կալդերոնը վերադարձել է հայրենիք՝ միանալով իր նախկին ակումբներից մեկին՝ «Չորիլոյին» (2018 թվականի մայիսին ակումբը վերանվանվել է «Ունիվերսիտարիո»)։

Միջազգային կարիերա
------------------

2005 թվականի Խոսեն Պանամայի երիտասարդական հավաքականի կազմում մասնակցել է Նիդերլանդներում և ԱՄԷ-ում անցկացված աշխարհի երիտասարդական առաջնություններին։

Նույն թվականին Խոսեն ընդգրկվել է Պանամայի ազգային հավաքականի կազմում՝ մասնակցելու ԿՈՆԿԱԿԱՖ-ի ոսկե գավաթի խաղարկությանը։ Մրցաշարի ընթացքում նա եղել է պահեստայն դարպասապան և խաղադաշտ դուրս չի եկել։ Հոկտեմբերի 27-ին Բահրեյնի ազգային հավաքականի դեմ ընկերական խաղի ժամանակ նա կատարել է իր նորամուտը Պանամայի ազգային հավաքականի կազմում։ 2007, 2009 և 2015 թվականների Կալդերոնը հրավիրվել է հավաքական՝ մասնակցելու ԿՈՆԿԱԿԱՖ-ի ոսկե գավաթի խաղարկությանը, սակայն մրցաշարի ընթացքում միշտ հանդես է եկել որպես պահեստային դարպասապահ։

2015 թվականին Խոսեն դարձել է ԿՈՆԿԱԿԱՖ-ի ոսկե գավաթի առաջնության բրոնզե մեդալակիր։ Մրցաշարի ընթացքում նա եղել է պահեստայինների նստարանին և չի խաղացել ոչ մի րոպե։ 2016 թվականին Կալդերոն ընդգրկվել է իր թիմի հայտացուցակում՝ մասնակցելու ԱՄՆ-ում անցկացող Ամերիկայի գավաթի առաջնությանը, սակայն մրցաշարի ընթացքում եղել է պահեստային և խաղադաշտ դուրս չի եկել։ 2017 թվականին Խոսեն հինգերորդ անգամ ընդգրկվել է իր թիմի հայտացուցակում՝ մասնակցելու ԿՈՆԿԱԿԱՖ-ի ոսկե գավաթի խաղարկությանը։ Մրցաշարի ընթացքում նա մասնակցել է ԱՄՆ-ի, Մարտինիկայի, Նիկարագուայի և Կոստա-Ռիկայի հավաքականների դեմ խաղերին։

2018 թվականին Կալդերոնն ընդգրկվել է Պանամայի հավաքականի հայտացուցակում՝ մասնակցելու Ռուսաստանում անցկացվող աշխարհի առաջնությանը, սակայն մրցաշարի ընթացքում եղել է պահեստայինների նստարանին։

Ձեռքներումներ
-------------

 **Ակումբային**

Լեհաստան **«Սան Ֆրանցիսկո»**

* 01 1st Պանամայի առաջնություն – Կլաուսուրա 2005

Լեհաստան **«Արաբե Ունիդո»**

* 01 1st Պանամայի առաջնություն – Կլաուսուրա 2010

Հոնդուրաս **«Մարաֆոն»**

* 01 1st Հոնդուրասի առաջնություն – Կլաուսուրա 2018

 **Միջազգային** 

Լեհաստան **Լեհաստան**

* 02 2nd ԿՈՆԿԱԿԱՖ-ի ոսկե գավաթ – 2005
* 01 1st Կենտրոնական Ամերիկայի ազգերի գավաթ – 2009
* 03 3rd ԿՈՆԿԱԿԱՖ-ի ոսկե գավաթ – 2015

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  Արգենտինական ֆուտբոլի տվյալների շտեմարան (իսպ.)
3. ↑  «Արաբե Ունիդո VS. Տաուրո 1:1» (անգլերեն). soccerway.com. 2010 թ․ օգոստոսի 1.
4. ↑  Calderón ficha con el Heredia de Guatemala — La Prensa(իսպ.)
5. ↑  «Էրեդիա VS. Դեպորտիվո Մարկենսե 2:1» (անգլերեն). soccerway.com. 2013 թ․ հունվարի 20.
6. ↑  Coatepeque confirma la llegada de nuevos jugadores  — Prensa Libre(իսպ.)
7. ↑  «Դեպորտիվո Կատեպեկու VS. Դեպորտիվո Մարկենսե 0:1» (անգլերեն). soccerway.com. 2014 թ․ հուլիսի 20.
8. ↑  José Calderón no sigue en Coatepeque, estudia ofertas — RPC(իսպ.)
9. ↑  «Мотагуа VS. Платенсе Пуэрто-Кортес 2:1» (անգլերեն). soccerway.com. 2015 թ․ օգոստոսի 24.
10. ↑  «Ռեալ Կարտախենա VS. Դեպորտես Կինդիո 0:1» (անգլերեն). soccerway.com. 2017 թ․ փետրվարի 21.
11. ↑  «Վիդա VS. Մարաֆոն 1:1» (անգլերեն). soccerway.com. 2017 թ․ օգոստոսի 6.
12. ↑  Alexander Da Silva (18 ene 2018). «Chorrillo FC firma al arquero José Calderón» (անգլերեն). prensa.com. Վերցված է 2018 թ․ մայիսի 30-ին.
13. ↑  Վիճակագրություն *FIFA*-ի կայքում(անգլ.)
14. ↑  «International Friendly Matches 2005». RSSSF. Վերցված է 2008 թ․ հոկտեմբերի 30-ին.
15. ↑  «ԱՄՆ VS. Պանամա 1:1» (անգլերեն). soccerway.com. 2017 թ․ հուլիսի 8.
16. ↑  «Պանամա VS. Մարտինիկա 3:0» (անգլերեն). soccerway.com. 2017 թ․ հուլիսի 15.
17. ↑  «Պանամա VS. Նիկարագուա 2:1» (անգլերեն). soccerway.com. 2017 թ․ հուլիսի 13.
18. ↑  «Կոստա Ռիկա VS. Պանամա 1:0» (անգլերեն). soccerway.com. 2017 թ․ հուլիսի 20.

Արտաքին հղումներ
----------------

* Պրոֆիլը *transfermarkt.com* կայքում(անգլ.)
* Ֆուտբոլիստի էջը *soccerway.com* կայքում(անգլ.)
* Վիճակագրությունը *National Football Teams* կայքում(անգլ.)

* Վիճակագրություն *FIFA*-ի կայքում(անգլ.)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AS.com · BDFA · FootballDatabase.eu · L’Équipe · National Football Teams.com · Soccerway · Transfermarkt (խաղացող) · worldfootball.net (խաղացող) · ՖԻՖԱ |

 |